nvidia/miracl-vision huggingface dataset:
రంగ్ దే బసంతి

రంగ్ దే బసంతి 2006 జనవరి 26 న విడుదలయిన ఒక హిందీ చలన చిత్రం.ఆమిర్ ఖాన్, సిద్ధార్థ్, అతుల్ కులకర్ణి, కునాల్ కపూర్, R.మాధవన్ లు ప్రధాన పాత్రలుగా రూపొదించబడ్డ ఈ చిత్రము సంచలన విజయాన్ని సాధించింది. రాకేశ్ ఓంప్రకాశ్ మెహ్రా ఈ సినిమాకు దర్శకత్వం వహించాడు.ఈ సినిమా భారతదేశ స్వాతంత్ర్య పోరాటానికి, నేటి సమకాలీన పరిస్థితులను సమాంతరంగా చూపిస్తు సాగుతుంది. భారతదేశ స్వాతంత్ర్య ఉద్యమ కాలంలో మెకెన్లై అనే అధికారి జైలరుగా పనిచేస్తుంటాడు.ఆ సమయంలో తాను చూసిన కొంతమంది స్వాతంత్ర్య సమర యొధుల గురించి తన డైరీలో రాసుకుంటాడు.ఆ డైరీని అతని మనుమరాలు దర్శకురాలైన సుయ్ మెకెన్లై ఆ డైరీని చదివి దానిని ఒక చిత్రంగా రూపొదించాలని భావిస్తుంది.కాని నిర్మాణ సంస్థలు సహకరించకపోవడంతో తానే నిర్మాతగా మారి ఆ చిత్రాన్ని రూపొందించడానికి భారత దేశానికి వస్తుంది.ఆమె తన స్నేహితురాలైన సోనియా (సొహా అలీ ఖాన్) సహాయంతో నటినటుల కోసం ఢిల్లీ విశ్వవిద్యాలయంలో ఎంపికలు నిర్వహిస్తుంది.కాని అవి ఒక విఫల ప్రయత్నంగా మిగులుతాయి.అదే సమయంలో మెకెన్లై, సోనియ స్నేహితులను కలుస్తుంది
మాళవిక మనోజ్

మాళవిక మనోజ్, (జననం 1993 సెప్టెంబరు 16) భారతీయ ప్రముఖ స్వతంత్ర సంగీత[నోట్స్ 1] కళాకారిణి, గీత రచయిత్రి. ఈమె మాలీ పేరుతో సంగీత రంగంలో ప్రసిద్ధి చెందింది. ముంబైకు చెందిన ఈమె అండర్ గ్రౌండ్[నోట్స్ 2] సంగీతానికి చెందిన బ్యాండ్, బేస్-ఇన్-బ్రిడ్జ్ లో సభ్యురాలు. ఈ బ్యాండ్ 2011లో మూసివేయబడ్డ తరువాత సోలో కళాకారిణిగా కొనసాగుతోంది. మాళవిక 1993 సెప్టెంబరు 16న చెన్నైలో జన్మించింది. ఆమె తల్లిదండ్రులు ఉత్తర మలబార్ ప్రాంతానికి చెందిన మలయాళీలు. ఆమె చిన్నతనం నుండి విపరీతంగా సంగీతం వినడం అలవాటు. ఆమె తల్లిదండ్రులు సంగీత కళాకారులు కాకపోయినప్పటికీ, ఆమె బాగా చిన్న వయసులో ఉండగానే, వారు 1970లు, 80ల కాలంలోని సంగీతం వినిపించేవారు. మాళవిక తండ్రి, 1990ల కాలం నుంచీ కూడా, ఎలక్ట్రానిక్ వాయిద్యాలపై వాయించే సంగీతాన్ని బాగా వినేవాడు. అతనితో పాటు, మాళవికకు కూడా ఆ సంగీతం వినడం బాగా అలవాటు అయింది. ఆమె తల్లిదండ్రులు, మాళవిక ఐదవ ఏటనే ఈత నుంచి భరతనాట్యంవరకూ, పియానో నుంచి చిత్రలేఖనం వరకూ వివిధ క్లాసుల్లో చేర్పించారు. అయితే ఆమె నెమ్మదిగా పియానో తప్పించి మిగిలిన అన్ని క్లాసులనూ మానేసింది
శుంగ సామ్రాజ్యం

శుంగ సామ్రాజ్యం (IAST: Śuṅga) పురాతన భారత రాజవంశం, క్రీ. పూ.187 నుండి 78 వరకు మగధ నుండి మధ్య, తూర్పు ప్రాంతాల్లో భారత ఉపఖండంలో వీరి పాలన సాగింది. మౌర్య సామ్రాజ్యం పతనం తరువాత ఈ రాజవంశం పుష్యమిత్ర శుంగుడుచే స్థాపించబడింది. దీని రాజధాని పాటలీపుత్ర, కానీ తరువాత భాగభద్రా వంటి చక్రవర్తులు కూడా తూర్పు మాల్వాలోని బెస్నగర్ (ఆధునిక విదిష) వద్ద దర్బారును నిర్వహించారు.  అశోకుడు మరణించిన సుమారు 50 సంవత్సరాల తరువాత మౌర్య సామ్రాజ్యం చివరి పాలకుడు బృహద్రథమౌర్య చక్రవర్తిని ఆయన సన్యాధ్యక్షుడు పుష్యమిత్ర హత్య చేసిన తరువాత క్రీస్తుపూర్వం 185 లో శుంగవంశం స్థాపించబడింది. శుంగవంశానికి మొదటి చక్రవర్తిగా పుష్యమిత్రశుంగా సింహాసనాన్ని అధిష్టించాడు. పుష్యమిత్రశుంగా మగధకూ పొరుగు ప్రాంతాలకు కూడా పాలకుడు అయ్యాడు. ఆయన రాజ్యం తప్పనిసరిగా పాత మౌర్య సామ్రాజ్యం కేంద్ర భాగాల మీద కూడా ఆధాత్యాన్ని స్థిరపరిచింది. ధనదేవ-అయోధ్య శాసనం ఆధారంగా శుంగాకు కచ్చితంగా ఉత్తర మధ్య భారతదేశంలోని కేంద్ర నగరం అయోధ్యపై నియంత్రణ ఉంది. ఏది ఏమయినప్పటికీ మధురలో శుంగా ఉనికికి సంబంధించిన పురావస్తు ఆధారాలు ఏవీ కనుగొనబడనందున మరింత పశ్చిమాన ఉన్న మధుర నగరం శుంగాల ప్రత్యక్ష నియంత్రణలో ఉన్న ఆధారాలు లభించలేదు. దీనికి విరుద్ధంగా యవనరాజ్య శాసనం ఆధారంగా మధుర బహుశా క్రీస్తుపూర్వం 180 - క్రీస్తుపూర్వం 100 మధ్య కొంతకాలం నుండి ఇండో-గ్రీకుల నియంత్రణలో ఉండవచ్చు
సమగ్ర రైలు పెట్టెల కర్మాగారము

సమగ్ర రైలు పెట్టెల కర్మాగారము (ICF) తమిళనాడు రాజధాని చెన్నై లో పెరంబూరులో కలదు.ఇక్కడ రైలు పెట్టెలను తయారుచేస్తున్నారు.ఈ కర్మాగారాన్ని 1952లో భారతీయ రైల్వేలు స్థాపించినప్పటికి తన ఉత్పతులను 1955 అక్టోబర్ 2 నుండి ఆరంభించింది.ఈ రైలు పెట్టెల కర్మాగారము భారతీయ రైల్వేల అవసరాలు తీర్చడమేగాక విదేశాలకు కూడా ఎగుమతులు చేస్తోంది.ఈ సమగ్ర రైలు పెట్టెల కర్మాగారము 2017-18 ఆర్థిక సంవత్సరంలో 2503 భోగిలను చేసి ఒక కొత్త రికార్డును స్థాపించింది. సమగ్ర రైలు పెట్టెల కర్మాగారాన్ని 1952లో భారతీయ రైల్వేలు స్థాపించింది.1955 అక్టోబర్ 2 తన మొదటి రైలుభోగీని దక్షిణ రైల్వే జోన్ కొరకు అందించింది. ఈ సమగ్ర రైలు పెట్టెల కర్మాగారములో రెండు డివిజన్లు కలవు.అవి షెల్ డివిజన్,ఫర్నిషింగ్ డివిజన్.షెల్ డివిజన్ లో భోగీల యొక్క బయట భాగాలను ఒక అస్థిపంజరం వలె కలుపుతారు.ఆ తరువాత ఫర్నిషింగ్ డివిజన్ లో మిగతా లోలోన కావలిసిన మిగతా విడిభాగాలను అమర్చి భోగీలను తయారుచేస్తారు.ఇక్కడ మొదటి, రెండవ తరగతి కోచ్ లు,పాంట్రీకార్ లు,సరుకు రవాణా పెట్టెలు,సమర్బన్ పెట్టెలు ఇలా 170రకాలకు పైగా పెట్టెలను తయారుచేస్తున్నారు
లోథాల్

పురాతన సింధు లోయ నాగరికత దక్షిణపు నగరాలలో లోథల్ (IPA: [loˑt̪ʰəl])ప్రాంతం ఒకటి. పురాతన సింధు నాగరికతలో అత్యంత ముఖ్యమైన నగరాల్లో ఇది ఒకటిగా ఉంది. గుజరాత్ లోని భలు ప్రాంతంలో ఉంది.  క్రీ. పూ 3700 నాటి నుండి ఇది మొట్టమొదట మానవనివాసిత ప్రాంతంగా ఉంది అని నిర్ధారించబడింది.  అధికారిక భారత ప్రభుత్వ సంస్థ అయిన భారత పురావస్తు సర్వే ఆఫ్ ఇండియా (ASI) ద్వారా 1955 ఫిబ్రవరి 13 నుండి 1960 మే 19 వరకు పురాతన స్మారక కట్టడాలు కోసం జరిపిన త్రవ్వకాలలో లోథల్‌ను కనుగొన్నారు. లోథల్ ఓడరేవు ప్రపంచంలోనే అత్యంత ప్రసిద్ధ నౌకానగరంగా ఉండేది. అంతే కాకుండా నగరం సబర్మతి నది పురాతన ప్రవాహానికి అనుసంధానించబడి ఉంది. ఇది సింధు హరప్పా నగరాలు, సౌరాష్ట్ర ద్వీపకల్ప మధ్య వాణిజ్య మార్గంలో ఉంది. ప్రాచీన కాలంలో ఇది ఒక పెద్ద, ధనిక వర్తక కేంద్రంగా ఉండేది. ఇక్కడ నుండి పూలు, రత్నాలు, విలువైన ఆభరణాల వాణిజ్యం పశ్చిమ ఆసియా, ఆఫ్రికా ప్రాంతాలని ప్రభావితం చేసింది. వారు పూసల తయారీ, లోహశోధనలో ప్రారంభించిన సాంకేతికత, ఉపకరణాలు 4000 సంవత్సరాలకు మించి కొనసాగాయి
అంతర్జాతీయ నర్సుల దినోత్సవం

అంతర్జాతీయ నర్సుల దినోత్సవం మే 12న ప్రపంచవ్యాప్తంగా ప్రతి ఏట నిర్వహిస్తారు. వైద్యరంగంలో కీలకమైన నర్సు వృత్తికి గౌరవాన్ని, హుందాతనాన్ని తీసుకొచ్చిన ఫ్లోరెన్స్ నైటింగేల్ పుట్టినరోజు సందర్భంగా ఈ అంతర్జాతీయ నర్సుల దినోత్సవంగా జరుపుకుంటారు. ప్రజల ఆరోగ్యరక్షణలో నర్సులు అందించిన తోడ్పాటును ఈ దినోత్సవంనాడు గుర్తుచేసుకుంటారు. ఫ్లోరెన్స్ నైటింగేల్ 1820, మే 12న ఇటలీలో జన్మించింది. 1853న లండన్‌ లోని ఓ స్త్రీల ఆస్పత్రిలో సూపరిండెంట్‌గా చేరిన నైటింగేల్, 1854లో క్రిమియా యుద్ధంలో టర్కీలో గాయపడిన సైనికులకు సేవలు చేయడానికి నర్సుల బృందాన్ని తీసుకొని వెళ్ళింది. 1859లో 'నోట్స్‌ ఆన్‌ నర్సింగ్‌' అనే పుస్తకాన్ని ప్రచురించిన నైటింగేల్‌, ప్రపంచంలోనే మొదటి నర్సుల శిక్షణ కాలేజీని కూడా స్థాపించింది. నైటింగేల్‌ సేవలను గుర్తించిన 'ఇంటర్నేషనల్‌ కౌన్సిల్‌ ఆఫ్‌ నర్సెస్‌' సంస్థ 1965 నుండి నైటింగేల్‌ పుట్టినరోజైన మే 12న అంతర్జాతీయ నర్సుల దినోత్సవంగా ప్రకటించారు. ఈ రోజున, నర్సింగ్ విభాగంలో దేశవ్యాప్తంగా విశేష సేవలందించిన నర్సులకు భారతదేశ రాష్ట్రపతి నేషనల్ ఫ్లోరెన్స్ నైటింగేల్ అవార్డులను అందిస్తారు. 1973లో కేంద్ర ఆరోగ్య మంత్రిత్వశాఖ ప్రవేశపెట్టిన ఈ అవార్డులో భాగంగా కేంద్ర, రాష్ట్ర, కేంద్రపాలిత ప్రాంత, స్వచ్ఛంద సంస్థల్లో విశిష్ట సేవలందించిన నర్సులకు ఒక పతకం, ప్రశంసాపత్రము, జ్ఞాపికతోపాటు 50వేల రూపాయిల నగదు బహుమతిని బహుకరిస్తారు. ప్రజల ఆరోగ్య రక్షణలో నర్సులు తమ ప్రాణాలను సైతం లెక్క చేయక రోగులకు వారందిస్తున సేవలను ప్రపంచ ఆరోగ్య సంస్థ ప్రశంసిస్తూ, నర్సింగ్ శ్రామిక శక్తిని అభివృద్ధి చేయడం ద్వారా, దేశాలు వారి దేశ ప్రజల ఆరోగ్యాన్ని మెరుగుపరచడం, లింగ సమానత్వాన్ని ప్రోత్సహించడం, ఆర్థిక వృద్ధికి మద్దతు వంటి మూడు ప్రభావాలను దేశాలు సాధించవచ్చని ప్రపంచ ఆరోగ్య సంస్థ పేర్కొన్నది. ప్రస్తుతం నర్సులు అంటువ్యాధులనే మహమ్మారులతో పోరాడటంలో ముందంజలో ఉన్నారు. వారు నాణ్యత, గౌరవప్రదమైన చికిత్స, సంరక్షణను అందిస్తారు
జార్జ్ వాకర్ బుష్

జార్జ్ వాకర్ బుష్ (జ. జూలై 6, 1946) ఒక అమెరికన్ రాజకీయవేత్త. అమెరికా సంయుక్త రాష్ట్రాల 43 వ అధ్యక్షుడిగా 2001 నుండి 2009 వరకు పనిచేశాడు. 1995 నుండి 2000 వరకు టెక్సాస్ రాష్ట్రానికి 46 వ గవర్నరుగా ఉన్నాడు.
గెయిల్

గెయిల్ (గ్యాస్ అథారిటి ఆఫ్ ఇండియా) భారతదేశములోనేసహజ వాయువు ఉత్పత్తి, సరఫరా చేయు సంస్థ.దీని యొక్క ప్రధాన కార్యాలయం క్రొత్త ఢిల్లీలో ఉంది.గెయిల్ సహజ వాయువు, పెట్రోకెమికల్, ద్రవ హైడ్రోకార్బన్లు, ద్రవీకృత పెట్రోలియం వాయువుల ఉత్పత్తి, నగరాల్లో గ్యాస్ పంపిణి, విద్యుత్ ఉత్పత్తి వంటి రంగములలో ఉంది.2013 ఫిబ్రవరి 1న భారత ప్రభుత్వం గెయిల్ కు మహారత్న హోదాను ఇచ్చింది.ఈ హోదా కలిగిన 6వ సంస్థ గెయిల్ (గ్యాస్ అథారిటి ఆఫ్ ఇండియా). గెయిల్ ను 19845 ఆగస్టులో కేంద్ర ప్రభుత్వ రంగ సంస్థగా ఏర్పాటుకాబడింది.ఇది పెట్రోలియం, సహజవాయువుల మంత్రత్వ శాఖ అదీనంలో పనిచేస్తున్నది.గెయిల్ మొదటగా హాజిరా-విజైపూర్-జగ్దిశ్పూర్ మద్య నిర్మించిన సహజవాయువు పైప్ లైన్ యొక్క నిర్మాణ, నిర్వాహణ, సరఫరా బాధ్యతలు నిర్వహించింది.ఈ పైప్ లైన్ 1991లో పూర్తయింది.ఇది ప్రపంచంలోనే అతిపొడవైన సహజవాయువు పైప్ లైన్ (1750 కిలో మీటర్లు).దీని తరువాత గెయిల్ భారతదేశంలో వివిధ ప్రాంతాల మద్య గ్యాస్ పైప్ లైన్ ప్రొజక్టులను నిర్వహించింది. 1997నుండి ఢిల్లిలో గృహవసరాలకు గ్యాస్ సరఫరాను ఆరంభించింది
అంతర్జాతీయ మాతృ దినోత్సవం

అంతర్జాతీయ మాతృ దినోత్సవం (ఆంగ్లం: Mother's Day) కని పెంచిన తల్లి గొప్పతనాన్ని గుర్తుతెచ్చుకోవడం కోసం ప్రతి సంవత్సరం మే నెలలోని రెండవ ఆదివారం (ఎక్కువ దేశాలలో) నాడు జరుపుకుంటారు. ‘మదర్ ఆఫ్ గాడ్స్’గా పిలువబడుతున్న రియా దేవతకు నివాళి అర్పించే నేపథ్యంలో ఈ ఉత్సవాన్ని మొదటిసారిగా గ్రీస్ దేశంలో నిర్వహించారు. తల్లిదండ్రులను దైవాలుగా భావిస్తూ ఆదరించే సంప్రదాయం భారతదేశంలో ఉంది. పాశ్చాత్య దేశాలలో పిల్లలు ఎదగగానే తల్లిదండ్రులను వదిలిపెట్టి స్వతంత్రంగా జీవించడం ప్రారంభిస్తారు. అలాంటి సందర్భంలో అమ్మను రోజూ చూసుకునే పరిస్థితులు లేకపోవడంతో, అమ్మకోసం ఒక్కరోజును కేటాయించాలని మాతృ దినోత్సవంను ఏర్పాటుచేశారు. ఈస్టర్కి ముందు నలభైరోజులను ‘లెంట్ రోజులుగా’ పరిగణిస్తారు. 17వ శతాబ్దంలో ఇంగ్లండులో నలభై రోజులలోని నాలుగవ ఆదివారంనాడు తల్లులకు గౌరవ పూర్వకంగా ‘మదరింగ్ సండే’ పేరిట ఉత్సవాలు జరిపేవారు. 1872లో అమెరికాలో జూలియావర్డ్ హోవే అనే మహిళ తొలిసారిగా ప్రపంచశాంతి కోసం మాతృ దినోత్సవం నిర్వహించాలని ప్రతిపాదించి, బోస్టన్ లో సమావేశాలను కూడా ఏర్పాటు చేసింది. సివిల్ వార్ గాయాల స్మృతులను చెరిగిపోయేలా చేసేందుకు ‘మదర్స్ ఫ్రెండ్ షిప్’డే నిర్వహించిన అన్నా మేరీ జెర్విస్ అనే మహిళ 1905, మే 9న చనిపోయింది. ఆవిడ కూతురైన మిస్‌జెర్విస్ మాతృ దినోత్సవం నిర్వహించాలని బాగా ప్రచారం చేయడంతోపాటు తన తల్లి రెండవ వర్థంతి సందర్భంగా మే నెలలోని రెండవ ఆదివారంనాడు మాతృ దినోత్సవంను నిర్వహించింది. అమెరికాలోనే తొలిసారిగా 1910లో వర్జీనియా రాష్ట్రంలో ఈ దినోత్సవాన్ని జరిపింది. జెర్విస్ చేసిన ప్రచారం ఫలితంగా 1911 నాటికి అమెరికాలోని అన్ని రాష్ట్రాలలో ఈ దినోత్సవం జరపడం సంప్రదాయంగా మారింది
స్వామి

స్వామి 2004, జూలై 16న విడుదలైన తెలుగు చలనచిత్రం. వి.ఆర్. ప్రతాప్ దర్శకత్వం వహించిన ఈ చిత్రంలో హరికృష్ణ, మీనా, రాజీవ్ కనకాల, ఆమని, ఉమాశంకరి, తనికెళ్ళ భరణి, జయప్రకాష్ రెడ్డి, బ్రహ్మానందం, చలపతి రావు, ఆశా సైని ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.
వి.ఆర్. ప్రతాప్

వి.ఆర్. ప్రతాప్ తెలుగు చలనచిత్ర దర్శకుడు. 2000లో నువ్వు వస్తావని చిత్రం ద్వారా తెలుగు సినిమారంగంలో దర్శకుడిగా అడుగుపెట్టాడు. 1997లో వచ్చిన పెళ్ళిపందిరి సినిమాకు సహాయ దర్శకుడిగా పనిచేసిన ప్రతాప్, 2000లో అక్కినేని నాగార్జున నటించిన నువ్వు వస్తావని చిత్రంతో దర్శకుడిగా మారాడు. నిన్ను చూడాలని సినిమాతో జూ. ఎన్టీయార్ ను హీరోగా పరిచయం చేశాడు. రాజశేఖర్ హీరోగా వచ్చిన కన్నడ రీమేక్ గోరింటాకు చిత్రం ఆయన చివరి చిత్రం. కొద్దిరోజులుగా కాన్సర్ తో బాధపడుతున్న ప్రతాప్ 2011, జూలై 4న తెనాలిలోని ఆయన స్వగృహంలో మరణించాడు.
దుర్గా నాగేశ్వరరావు

దుర్గా నాగేశ్వరరావు తెలుగు చలనచిత్ర దర్శకుడు. ఇతడు దాసరి నారాయణరావు వద్ద దేవుడే దిగివస్తే, ఒసేయ్ రాములమ్మ వంటి సినిమాలలో ఎగ్జిక్యూటివ్ డైరెక్టర్‌గా పనిచేశాడు. 1978లో తొలిసారి విజయ చిత్రానికి దర్శకత్వం వహించాడు. ప్రముఖ సినిమా నటుడు సి.యస్.ఆర్ ఇతనికి మేనమామ. ఇతనికి ఇద్దరు కుమారులు, ముగ్గురు కుమార్తెలు ఉన్నారు. ఇతడు నంది పురస్కారాల కమిటీలో జ్యూరీ సభ్యుడిగా సేవలను అందించాడు. ఇతడు మచిలీపట్నంలో 1931, డిసెంబరు 15న జన్మించాడు. ఇతడు ఇంటర్‌మీడియట్ వరకు మచిలీపట్నంలో చదివి మద్రాసులోని పచ్చయప్ప కళాశాలలో బి.ఎస్.సి
2018 కర్నాటక శాసనసభ ఎన్నికలు

సిద్ధరామయ్యకాంగ్రెస్ హెచ్. డి. కుమారస్వామిJD(S) కర్ణాటక రాష్ట్రంలో 2018 మే 12న కర్ణాటక అసెంబ్లీ ఎన్నికలు జరిగాయి. 224 స్థానాలకు జరగవలసిన ఎన్నికలలో 222 అసెంబ్లీ స్థానాలకుమాత్రెమే ఈ ఎన్నికలు జరిగినవి. మిగిలిన రెండు స్థానాలైన విజయనగర శాసనసభ నియోజకవర్గంలో ఎం.ఎల్.ఎ మరణం వల్ల, రాజరాజేశ్వరి నగర్ శాసనసభ నియోజకవర్గంలో ఎన్నికల మోసం అభియోగం వల్ల ఎన్నికలు వాయిదా వేయబడినవి. ఈ స్థానాలలో 2018 మే 28 న ఎన్నికలు జరుగుతాయి. భారతీయ జనతా పార్టీ 2007 లో, 2008 నుండి 2013 వరకు ప్రభుత్వం ఏర్పాటుచేసింది. బహుజన్ సమాజ్ పార్టీ, జనతాదళ్ (సెక్యులర్) పార్టీలు కూటమి కలసి పోటీ చేసింది. ఆమ్‌ఆదమీ పార్టీ మొదటి సారి ఈ రాష్ట్రంలో పోటీ చేసింది. ఈ ఎన్నికల ఫలితాలలో వివిధ పార్టీలకు లభించిన సీట్ల ఆధారంగా హంగ్ అసెంబ్లీకి దారితీసింది
పాలకుర్తి (పెద్దపల్లి జిల్లా)

పాలకుర్తి, తెలంగాణ రాష్ట్రం, పెద్దపల్లి జిల్లా, పాలకుర్తి మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన పాలకుర్తి మండలం లోకి చేర్చారు.  లోగడ పాలకుర్తి గ్రామం కరీంనగర్ జిల్లా, పెద్దపల్లి రెవెన్యూ డివిజను పరిధిలోని రామగుండం మండల పరిధిలో ఉండేది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా పాలకుర్తి గ్రామాన్ని (1+12) పదమూడు గ్రామాలుతో నూతన మండల కేంధ్రంగా పెద్దపల్లి జిల్లా, పెద్దపల్లి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
వాజుభాయ్ వాలా

వాజుభాయ్ రుదాభాయ్ వాలా (జననం 23 జనవరి 1937) ఒక భారతీయ రాజ నీతిజ్ఞుడు. అతను 2014 సెప్టెంబరు 1 నుండి 2021 జూలై 6 వరకు కర్ణాటక 12వ గవర్నర్‌గా పనిచేశాడు. ఖుర్షీద్ ఆలం ఖాన్ తర్వాత కర్నాటకకు అత్యధిక కాలం గవర్నర్‌గా పనిచేసిన ఘనత కూడా అతనిదే. వాజుభాయ్ 2012 నుండి 2014 వరకు గుజరాత్ శాసనసభ స్పీకర్‌గా పనిచేశారు. అతను ఇప్పటికీ భారతీయ జనతా పార్టీ సభ్యుడు. అతను గుజరాత్ ప్రభుత్వంలో క్యాబినెట్ మంత్రిగా పనిచేశాడు, 1997 నుండి 2012 వరకు ఆర్థిక, కార్మిక, ఉపాధి వంటి వివిధ శాఖలను కలిగి ఉన్నాడు. అతను రాజ్‌కోట్ పశ్చిమ నియోజకవర్గం నుండి గుజరాత్ శాసనసభకు 7 సార్లు ఎన్నికయ్యాడు. అతను రాజకీయ ప్రవేశం రాష్ట్రీయ స్వయంసేవక్ సంఘ్ ద్వారా జరిగింది. అతను 1971లో జనసంఘ్ లో చేరాడు. అతను 1975 ఎమర్జెన్సీ కాలంలో 11 నెలలపాటు జైలు శిక్ష అనుభవించాడు. అతను 1980లలో రాజకోట్ కు మేయరుగా పనిచేసాడు. తరువాత రాజకోట్ పశ్చిమ నియోజకవర్గం నుండి పోటీచేసి అనేక సార్లు గెలుపొందాడు
టి. ఎన్. శేషన్

తిరునెళ్ళై నారాయణ అయ్యర్ శేషన్ (టి.ఎన్.శేషన్ గా సుపరిచితుడు) పదవీవిరమణ చేసిన భారతదేశానికి చెందిన తమిళనాడు కేడరులోని 1955 బ్యాచ్ ఐ.ఎ.ఎస్ అధికారి. అతను భారత ఎన్నికల వ్యవస్థలో భారీ సంస్కరణలు తీసుకొచ్చిన వ్యక్తిగా సుపరిచితుడు. అతను 10వ భారత ప్రధాన ఎన్నికల కమీషనరుగా (1990–96) ఉన్నాడు. ఐ.ఎ.ఎస్ అధికారిగా అతను 1989 లో 18వ భారత కేబినెట్ సెక్రటరీగా కూడా పనిచేసాడు. అతను ప్రతిష్ఠాత్మక రామన్ మెగసెసె అవార్డు గ్రహీత. ఆయన తీసుకున్న కొన్ని అసాధారణ నిర్ణయాలు భారత ఎన్నికల వ్యవస్థనే మార్చేశాయి
షామిలి సుందరరాజన్

షామిలి సుందరరాజన్ (వ‌ర్షిణి) భారతీయ చలనచిత్ర నటి, ప్రచారకర్త. ఆమె ఎక్కువగా తెలుగు చలన చిత్రాలలో నటించింది. ఆమె 2014లో జాతీయ పురస్కారం లభించిన చందమామ కథలు ద్వారా నటనా జీవితాన్ని ప్రారంభించింది. వ‌ర్షిణి హైదరాబాదులో స్థిరపడిన తమిళ కుటుంబంలో రెండో కూతురుగా జన్మించింది. ఆమె ఎలక్ట్రానిక్స్‌లో తన బాచిలర్ డిగ్రీని పూర్తిచేసింది. మోడల్‌గా కెరీర్‌ను ప్రారంభించింది, శంభో శివ శంభో చిత్రంలో చిన్న పాత్ర చేసిన తరువాత ఆమె జాతీయ పురస్కారం గెలుచుకున్న చందమామ కథలు సినిమాలో కూడా నటించింది. ఆమె లవర్స్ , కాయ్ రాజా కాయ్ , బెస్ట్ యాక్టర్స్ వంటి చిత్రాలలో నటనకుగాను పేరు తెచ్చుకుంది. ఆమె అన్నపూర్ణా స్టుడియొస్ సమర్పించిన పెళ్ళి గొల అనే వెబ్ సిరీస్‌లో నటించి మంచిపేరు తెచ్చుకుంది. ఆ వెబ్ సిరీస్‌కు లభించిన ఆదరణకు గాను రెండొవ సీసన్ పెళ్ళి గొల 2 విడుదల చేసారు. ఆమె టీవీ షో ఢీలో టీం లీడర్‌గా కూడా ప్రసిద్ది చెందింది. ఇప్పుడు ఆమె పటాస్ 2 అనే టీవీ షోలో నటిస్తుంది.
పని ప్రదేశాల్లో మహిళలపై లైంగిక వేధింపుల నిరోధక చట్టం, 2013

పని ప్రదేశాల్లో మహిళలపై లైంగిక వేధింపుల (నివారణ, నిషేధం, సంస్కరణ) చట్టం, 2013 అనేది భారతదేశంలో మహిళలకు కార్యాలయాల్లో లైంగిక వేధింపుల నించి రక్షణ కలిగించటానికి ఏర్పడ్డ చట్టం. ఇది 2012 సెప్టెంబరు 3న లోక్ సభ (భారత పార్లమెంటు దిగువ సభ) ఆమోదం పొందింది. తర్వాత రాజ్య సభ (పార్లమెంటు ఎగువ సభ)లో 2013 ఫిబ్రవరి 26న ఆమోదం పొందింది. ఈ బిల్లుకు ప్రధాని చే 2013 ఏప్రిల్ 23న అమోదం పొందింది. ఈ చట్టం 2013 డిసెంబరు 9న అమలులోకి వచ్చింది. లైంగిక వేధింపుల నివారణకు సుప్రీం కోర్ట్ ఆఫ్ ఇండియా జారీచేసిన విశాఖ మార్గదర్శకాలను ఈ శాసనం పాటిస్తుంది. అతి కొద్దిమంది భారతీయ యజమానులు మాత్రమే ఈ శాసనానికి కట్టుబడి ఉన్నారని అంతర్జాతీయ కార్మిక సంస్థ నివేదించింది.[ఆధారం యివ్వలేదు] చాలా మంది ఉద్యోగులు ఈ చట్టాన్ని పాటిస్తున్నారు, అయినప్పటికీ, ఇప్పటికీ చాలా మంది ఉన్నారు. వారు మరింత పరిణామాలను ఎదుర్కోవలసి ఉంటుంది.. 2015 నవంబరులో ఎఫ్‌ఐసిసిఐ-ఈవై నివేదిక ప్రకారం, లైంగిక వేధింపుల చట్టం, 2013ను 36% భారత కంపెనీలు,25% బహుళజాతి సంస్థలు పాటించటం లేదు . ఈ చట్టానికి లొంగని ఏ ఉద్యోగిపై అయినా కఠిన చర్యలు తీసుకుంటాం అని ప్రభుత్వం వెల్లడి చేసింది
పని ప్రదేశాల్లో మహిళలపై లైంగిక వేధింపుల (నివారణ, నిషేధం మరియు సంస్కరణ) చట్టం, 2013

(ప్రస్తుతం ఈ పేజీ ఖాళీగా ఉంది)
భోపాల్ - బినా ప్యాసింజర్

మధ్య ప్రదేశ్ రాజధాని భోపాల్ లోని భోపాల్ జంక్షన్ రైల్వే స్టేషను, బినా నందలి బినా జంక్షన్ రైల్వే స్టేషను మధ్య మధ్యప్రదేశ్ రాష్ట్రంలో నడుస్తున్న భారతీయ రైల్వేల ఆధ్వర్యంలో భోపాల్-బినా ప్యాసింజర్ ప్రయాణిస్తుంది. రైలు విదిషా ద్వారా వెళుతుంది. రైలు యొక్క ముఖ్యమైన విరామములు: రైలులో 18 కోచ్లు ఉన్నాయి: రైలు సగటు వేగం 35 కిలోమీటర్ల వేగంతో నడుస్తుంది. రైలు రోజువారీగా నడుస్తుంది. రత్లాం ఈటిఎ 22703-3 ఎలక్ట్రికల్ ఇంజిన్తో రైలు నడుస్తోంది. రైలు భోపాల్ కోచింగ్ డిపో చేత నిర్వహించబడుతుంది. అదే రేక్ ఐదు రైళ్ల కోసం ఉపయోగిస్తారు, ఇవి:
ఎం. సి. సేతల్వాద్

ఎం.సి సేతల్వాద్ (1884 – 1974) భారతీయ న్యాయవాది. అతను అత్యధిక కాలం భారతదేశానికి సేవలంచిందిన మొదటి అటార్నీ జనరల్. (1950–1963). భారతదేశ ప్రభుత్వంచే దేశంలో చట్టబద్ధమైన సంస్కరణలకు తప్పనిసరిగా ఉండవలసిన "మొదటి భారతదేశ న్యాయ కమీషన్"కు అతను చైర్మన్ గా (1955–1958) కూడా వ్యవహరించాడు. 1961 లో అతను బార్ కౌన్సిల్ ఆఫ్ ఇండియాకు చైర్మన్ గా కూడా ఉన్నాడు. అతను 1957లో భారత ప్రభుత్వ రెండవ అత్యున్నన పురస్కారం పద్మవిభూషణ్ పురస్కారం పొందాడు. అతను ప్రముఖ న్యాయవాది "చిమన్‌లాల్ హరిలాల్ సేతల్వాద్" కుమారుడు. మోటీలాల్ చిమన్‌లాల్ సేతల్వాద్ బొంబాయిలో పెరిగాడు. అతను ముంబై లోని ప్రభుత్వ న్యాయ కళాశాలలో చదివాడు. అతను బొంబాయిలో న్యాయవాదిగా ప్రాక్టీసు ప్రారంభిచాడు. తరువాత బొంబాయి అడ్వకేటి జనరల్ గా సేవలనంచించాడు
అవాబాయ్ బొమన్జీ వదియా

అవాబాయ్ బొమన్జీ వదియా (జననం 1913 సెప్టెంబరు 18) భారతదేశ సామాజిక కార్యాకర్త, రచయిత్రి. ఆమె శ్రీలంకలో పుట్టినా, భారత్ నే తన కార్యక్షేత్రంగా మార్చుకుని, ఇక్కడ ప్రజల ఆరోగ్యం కోసం ఎంతో కృషి చేసింది. అంతర్జాతీయ ప్లాన్డ్ పేరెంట్ హుడ్ ఫెడరేషన్, భారతీయ కుటుంబ నియంత్రణ సంస్థలను స్థాపించింది. ఆమె ఈ రెండు లాభాపేక్ష రహిత, ప్రభుత్వేతర సంక్షేమ సంస్థల ద్వారా భారతదేశంలో లైంగిక ఆరోగ్యం, కుటుంబ నియంత్రణ గురించి ప్రచారం చేసింది. ఆమె చేసిన సేవలకు గుర్తింపుగా భారత ప్రభుత్వం 1971లో, ఆమెకు భారతదేశ నాలుగవ అతిపెద్ద పౌర పురస్కారమైన పద్మశ్రీ ఇచ్చి గౌరవించింది. అవాబాయ్ 1913 సెప్టెంబరు 18న, శ్రీలంకలో అప్పటి బ్రిటీష్ సిలోన్లోని కొలంబోలో జన్మించింది. ఆమెది భారతదేశంలోని గుజరాత్కు చెందిన పార్సీ కుటుంబం. ఆమె కుటుంబం అప్పట్లోనే అత్యంత ధనిక, పాశ్చాత్య పోకడలు ఎక్కువగా ఉన్న పార్సీ కుటుంబం. ఆమె తండ్రి, దొరబ్జీ మంచెర్జీ, షిప్పింగ్ అధికారి. ఆమె తల్లి, పిరోజ్ బాయ్ అర్సివాలా మెహతా, గృహిణి. కొలంబోలో ప్రాథమిక విద్య పూర్తి అయిన తరువాత, అవాబాయ్ తన 15వ ఏట 1928లో ఇంగ్లాండ్కు వెళ్ళింది. లండన్ లోని బ్రాండ్స్ బరీ అండ్ కిల్ బర్న్ ఉన్నత పాఠశాలలో చదివింది
మోర్స్ కోడ్

మోర్స్ కోడ్ లేదా మోర్స్ కోడ్ (ఆంగ్లం: Morse code) ఒక సంకేత(కోడ్) భాష. ఇందులో రెండే అక్షరాలు ఉంటాయి. అవి డిట్ (.), డా (-). ప్రతి ఆంగ్ల అక్షరానికి, అంకెకు, పంక్చువేషన్ మార్క్ కు ఈ రెండు అక్షరాలతో ఒక కోడ్ ను ఏర్పరచటం జరిగింది. సంక్షిప్త రహస్య సందేశాలను పంపటానికి ఈ కోడ్ ను ఉపయోగిస్తారు. ఈ కోడ్ ను మొదట సామ్యూల్ F. B. మోర్స్ కనుగొనటంతో దీనికి ఆయన పేరే పెట్టారు. టెలిగ్రాఫ్ ను కనుగొంది కూడా మార్స్ యే. ఒక్కొక్క అక్షరం మధ్యలో మూడు స్పేసులు ఖాళీగా వదిలేయాలి. రెండు పదాల మధ్యలో ఏడు స్పేసులను ఖాళీగా వదిలేయాలి
హెచ్. డి. కుమారస్వామి

హరదనహళ్ళి దేవెగౌడ కుమారస్వామి (జననం. 1959 డిసెంబరు 16) భారతీయ రాజకీయనాయకుడు, కర్ణాటక రాష్ట్ర మాజీ ముఖ్యమంత్రి. అతను భారతదేశ మాజీ ప్రధాని హెచ్.డి.దేవెగౌడ కుమారుడు. అతను కర్ణాటక సినిమా రంగంలో నిర్మాత, పంపిణీదారుడు, ప్రదర్శకుడు. కుమారస్వామి "కుమారన్న"గా సురిచితుడు. అతను కర్ణాటక రాష్ట్రంలోని జనతాదళ్ (సెక్యులర్) పార్టీకి అధ్యక్షుడు. హెచ్‌.డీ. కుమారస్వామి 2023లో జరిగిన శాసనసభ ఎన్నికలలో చెన్నపట్న శాసనసభ నియోజకవర్గం నుండి ఎమ్మెల్యేగా ఎన్నికై ఆ తరువాత 2024లో జరిగిన లోక్‌సభ ఎన్నికలలో మాండ్య లోక్‌సభ నియోజకవర్గం నుండి జనతాదళ్ సెక్యులర్ (జేడీఎస్) అభ్యర్థిగా పోటీ చేసి తన సమీప కాంగ్రెస్ అభ్యర్థి వెంకటరమణే గౌడపై 284620 ఓట్ల మెజారిటీతో ఎంపీగా గెలిచి, కేంద్ర భారీ పరిశ్రమల, ఉక్కుశాఖ మంత్రిగా బాధ్యతలు చేపట్టి , జూన్ 15న తన ఎమ్మెల్యే పదవికి రాజీనామా చేశాడు. కుమారస్వామి కర్ణాటక రాష్ట్రంలోని హసన్ జిల్లాకు చెందిన హోలెనరసిపుర తాలూకాలోని హరదనహళ్ళి గ్రామంలో హె
ప్రపంచ తేనెటీగ రోజు

ప్రపంచ తేనెటీగ దినోత్సవం ప్రతి సంవత్సరం మే 20న ప్రపంచవ్యాప్తంగా జరుపుకుంటారు. జీవావరణవ్యవస్థలో తేనెటీగలు, ఇతర పరాగరేణు సంపర్క కారకాల పాత్రను గుర్తుచేసుకోవడంకోసం తేనెటీగల తొలి అధ్యాపకుడిగా, తొలి గ్రంథ రచయితగా పేరొందిన అంథొన్ జంసా గుర్తుగా ఆయన పుట్టినరోజున ఈ దినోత్సవం నిర్వహించబడుతోంది. 1934, మే 20న తేనెటీగల పెంపకంలో నిపుణుడైన అంథొన్ జంసా స్లొవేనియాలో జన్మించాడు. 2017, డిసెంబరులో ఐక్యరాజ్య సమితి సభ్య దేశాలు, మే 20ను ప్రపంచ తేనెటీగ రోజుగా గుర్తించాలన్న స్లోవేనియా ప్రతిపాదనను అమోదించాయి. మానవాళికి ఎంతో మేలు చేసున్న తేనెటీగలను కంటికి రెప్పలా కాపాడుకోవాలన్న ఉద్ధేశ్యంతో ఐక్యరాజ్యసమితి ఈ దినోత్సవాన్ని అధికారికంగా ప్రకటించింది. 2018, మే 20న తొలిసారిగా ప్రపంచ తేనెటీగ దినోత్సవం జరుపబడింది.
ద రెసిడెన్సీ, లక్నో

రెసిడెన్సీ (ఆంగ్లం: The Residency, Lucknow) అనేది ఉత్తర్ ప్రదేశ్ లోని లక్నోలో ఒకే ఆవరణలో ఉన్న భవనాల సుముదాయం. నవాబు ఆస్థానంలో బ్రిటీషు ప్రతినిధికి వసతి గృహంగా వినియోగించటానికి ఇది కట్టబడింది. నవాబ్ సాదత్ ఆలీ ఖాన్ హయాంలో 1780 నుండి 1800 వరకు దీని నిరాణం జరిగింది. స్వాతంత్ర్య సమరంలో భాగంగా 1 జూలై 1857 నుండి 1857 నవంబరు 17 వరకు జరిగిన లక్నో దాడిలో ఈ భవన సముదాయానికి రక్తపు మరకలు అంటాయి. కల్నల్ పామర్ కుమార్తె సుసాన్నా పామర్ ఫిరంగి గుండు తాకి, హెన్రీ మాంట్గోమరీ లారెన్స్ గ్రంథాలయంలో కూర్చొని ఉండగా తుపాకీ గుండు తాకి మరణించారు. ప్రస్తుతం రెసిడెన్సీ శిథిలావస్థలో ఉంది.
తోటపల్లి ఆనకట్ట

తోటపల్లి ఆనకట్ట ఆంధ్రప్రదేశ్ రాష్ట్రం లోని విజయనగరం జిల్లాకు చెందిన గరుగుబెల్లి మండలంలో ఉంది. ఈ ఆనకట్టకు భారత స్వాతంత్ర్య సమరయోధుడు, రాజకీయ నాయకుడు అయిన సర్దార్ గౌతు లచ్చన్న పేరిట నామకరణం చేసారు. ఈ ఆనకట్టను 2003 - 2015 మధ్య నిర్మించారు. ఈ ప్రాజెక్టు 2015 సెప్టెంబరు 10 న ఆంధ్రప్రదేశ్ ముఖ్యమంత్రి నారా చంద్రబాబునాయుడు చే ప్రారంభించబడింది. ఈ ప్రాజెక్టు ద్వారా శ్రీకాకుళం జిల్లా, విజయనగరం జిల్లాలలోని 1,20,000 ఎకరాల వ్యవసాయానికి నీటిని అందించవచ్చు. 1908 లో నాగావళి నదిపై తోటపల్లి రెగ్యులేటర్ నిర్మించబడింది. దీని ద్వారా 64,000 ఎకరాలకు నీరు అందించే సామర్థ్యం ఉండేది. ఈ రెగ్యులేటర్ స్థానంలో ప్రస్తుత ఆనకట్టను నిర్మించారు. ఈ ఆనకట్టకు 2.51 టి.ఎం.సి ల నీరు నిల్వచేసే సామర్థ్యం ఉంది
మహాత్మా గాంధీ సేతువు

మహాత్మా గాంధీ సేతువు (గాంధీ సెతువు లేదా గంగా సేతువు) గంగానదిపై నిర్మించిన వంతెన. ఇది దక్షిణాన బీహార్ లోని పాట్నా, ఉత్తరాన హజీపూర్ లను కలుపుతుంది. దీని పొడవు 5,750 మీటర్లు (18,860 అడుగులు). ఇది భారతదేశంలో రెండవ అతిపెద్ద వంతెన. దీనిని 1982 మేన అప్పటి భారత ప్రధానమంత్రి ఇందిరా గాంధీ ప్రారంభించింది. ఈ వంతెనకు హజిపూర్ వైపు గల ఉత్తర చివరన ప్రారంభోత్సవం చేసారు. దీనిని వేలాది మంది ప్రజలు సందర్శించారు. ఈ వంతెన నిర్మాణానికి 1969 లో కేంద్ర ప్రభుత్వం అనుమతి మంజూరు చేసింది. దీనిని 1972 నుండి 1982 వరకు 10 సంవత్సరాల పాటు గామన్ ఇండియా లిమిటెడ్ సంస్థ నిర్మించింది. ఈ వంతెన నిర్మాణ వ్యయం అప్పటికి రూ.87.22 కోట్లు
నువ్వంటే నాకిష్టం

నువ్వంటే నాకిష్టం 2005, ఆగష్టు 12న విడుదలైన తెలుగు చలనచిత్రం. ఇవివి సత్యనారాయణ దర్శకత్వం వహించిన ఈ చిత్రంలో ఆర్యన్ రాజేష్, అల్లరి నరేష్,అనురాధ మెహతా, ఆలీ, కృష్ణ భగవాన్, భువనేశ్వరిలు ముఖ్యపాత్రలలో నటించగా, కోటి సంగీతం అందించారు. ఎందుకే పరువమా, రచన వేటూరి సుందర రామమూర్తి గానం.కె కె . కె ఎస్ చిత్ర మనసిచ్చావనుకో , రచన: సాయి శ్రీహర్ష , గానం. సాధనా సర్గం, ఎస్ పి బాలసుబ్రహ్మణ్యం, సోనూ నిగమ్, ఒళ్ళో దల్లో , రచన: మధుపాల , గానం: ఉదిత్ నారాయణ , సాధనా సర్గమ్ చూపులతో , రచన: మధుపాల, గానం.కె.కె.షాలిని నీనవ్వు పూలవనo, రచన: కందికొండ , గానం.సోనూ నిగమ్, సంగీత, తిడతారు , రచన: విశ్వా, గానం:విశ్వా దీపక్.
భారత జాతీయ రహదారుల నిర్వాహణ సంస్థ

భారత జాతీయ రహదారుల అధికార సంస్థ భారత ప్రభుత్వ ఆద్వర్యంలో నిర్వహింపబడుతున్న ఒక స్వతంత్ర సంస్థ. ఇది కేంద్ర రోడ్డు రవాణా, రహదారుల మంత్రిత్వ శాఖకు ఒక నోడల్ సంస్థగా వ్యవహరిస్తుంది. భారతదేశంలో ప్రధాన నగరాలు, రాష్టాల రాజధానులు, ముఖ్యమైన వాణిజ్య కేంద్రాలు, రేవు పట్టణాలను కలుపుతూ నిర్మించిన 50,000 కిలోమీటర్ల పైచిలుకు రహదారుల నిర్మాణ, నిర్వహణకు ఇది బాధ్యత వహిస్తుంది. భారత జాతీయ రహదారుల నిర్వాహణ సంస్థను భారత కేంద్ర ప్రభుత్వం పార్లమెంటులో "భారత జాతీయ రహదారుల నిర్వాహణ సంస్థ చట్టం 1988" ప్రకారం ఏర్పాటుచేసింది.ఈ సంస్థ ద్వారా జాతీయ రహదారుల నిర్వహణ, యాజమాన్య భద్యతలను నిర్వహింబడేల చట్టాన్ని రూపొందించడం జరిగింది.1995 లో దీనిని ఒక స్వతంత్ర సంస్థగా రూపొందించడం జరిగింది.జాతీయ రహదారుల నిర్వాహణ సంస్థ టోల్ గేట్ల వద్ద వసులు చేయు సొమ్ముకు బాధ్యత వహిస్తుంది. భారత జాతీయ రహదారుల నిర్వాహణ సంస్థ "జాతీయ రహదారుల అభివృద్ధి పధకం" అమలులో ఒక ముఖ్య పాత్రను పోషిస్తుంది."జాతీయ రహదారుల అభివృద్ధి పధకం"లో దశలు 2000 వ సంవత్సరంలో నాటి ప్రధాని అటల్ బిహారీ వాజపేయి ఆమోదించారు. ఈ పధకంలో స్వర్ణ చతుర్భుజి", "ఉత్తర-దక్షిణ", "తూర్పు-పడమర" కారిడార్లను అభివృద్ధి చేయడం ప్రధ్హన రేవు పట్టణాలను అనుసంధానించడం. ఈ దశ నిర్వాహణకు సుమారు 30000 కోట్ల రూపాయిలను కేటాయించడం జరిగింది. ఈ దశను 2003 డిసెంబరులో అమోదించడం జరిగింది